stanford-oval/wikipedia huggingface dataset:
สถานีศรีอุดม
รถโดยสารประจำทาง > ถนนศรีนครินทร์ > รถเอกชน

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 48 (3-11)  | มหาวิทยาลัยรามคำแหง 2 | วัดโพธิ์ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 133 (3-15)  | เคหะบางพลี |  บีทีเอสเอกมัย | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สันติมิตรขนส่ง (เครือไทยสมายล์บัส) |  |
| 3-26E (537E)  | สถาบันการแพทย์จักรีนฤบดินทร์ | โรงพยาบาลรามาธิบดี | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 3-27  |  ท่าน้ำปู่เจ้าสมิงพราย | สวนสยาม | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 3-34  | บางนา | นิคมอุตสาหกรรมลาดกระบัง | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.เอ็กซา โลจิสติกส์ (เครือไทยสมายล์บัส) |  |
กระโจมเรดาร์

สัญญาณจากกระโจมตอบเรดาร์บนหน้าจอเรดาร์ สัญญาณจากกระโจมนี้ส่งตัวอักษร "Q" ในรหัสมอร์สใกล้กับท่าเรือบอสตัน (นาฮันต์) เมื่อวันที่ 17 มกราคม พ.ศ. 2528
กระโจมเรดาร์ (อังกฤษ: radar beacon, racon) หรือ กระโจมตอบเรดาร์ คือวัตถุตามมาตรา 1.103 ตามข้อบังคับวิทยุระหว่างประเทศ (ITU Radio Regulations: RR) ของสหภาพโทรคมนาคมระหว่างประเทศ กำหนดให้เป็น เครื่องส่ง-เครื่องรับที่เกี่ยวข้องกับเครื่องหมายเดินเรือที่ติดตั้งประจำที่ ซึ่งหากถูกกระตุ้นด้วยเรดาร์ จะส่งสัญญาณปรากฏเป็นรูปแบบที่กำหนดออกมาโดยอัตโนมัติซึ่งปรากฏบนจอแสดงผลเรดาร์ ซึ่งจะให้ข้อมูลระยะ ทิศทาง และข้อมูลตัวตน" โดยแต่ละสถานี (เครื่องส่ง-เครื่องรับ เครื่องรับสัญญาณ หรือเครื่องรับส่งสัญญาณ) โดยจะจำแนกตามการให้บริการว่าเป็นบริการแบบถาวรหรือชั่วคราว
หลักการทำงาน

เมื่อกระโจมเรดาร์ได้รับพัลส์เรดาร์ ระบบจะตอบสนองด้วยสัญญาณบนความถี่เดียวกันกับเรดาร์ คือความถี่ 9 และ 3 กิกะเฮิร์ตซ์ ทำให้เกิดภาพบนหน้าจอเรดาร์ ในรูปแบบของจุดและขีดซึ่งเป็นสัญลักษณ์ของรหัสมอร์สแผ่ออกมาจากที่ตั้งของกระโจมเรดาร์บนหน้าจอตำแหน่งของเป้าหมายในแนวระนาบ (Plan position indicator) โดยความยาวของเส้นจะสอดคล้องกับระยะทางประมาณสองสามไมล์ทะเลบนจอแสดงผล
คุณสมบัติเหล่านี้ได้รับการกำหนดไว้ใน ข้อเสนอแนะของ ITU-R M.824 พารามิเตอร์ทางเทคนิคของกระโจมเรดาร์ (เรคอนส์)  (ITU-R Recommendation M.824, Technical Parameters of Radar Beacons (RACONS)) โดยปกติกระโจมเรดาร์จะทำงานบนย่านเรดาร์ทางทะเล (X-band) ความถี่ 9320 MHz ถึง 9500 MHz และย่านเรดาร์ทางทะเล (S-band) ความถี่ 2920 MHz ถึง 3100 MHz ในขณะที่กระโจมเรดาร์รุ่นใหม่มีความอ่อนตัวด้านความถี่ โดยมีตัวรับสัญญาณความถี่กว้างที่สามารถตรวจจับพัลส์เรดาร์ที่เข้ามา แล้วตอบสนองต่อสัญญาณดังกล่าวแล้วตอบสนองด้วยสัญญาณความยาว 25 ไมโครวินาที ภายใน 700 นาโนวินาที
กระโจมเรดาร์แบบเก่าทำงานในโหมดกวาดช้า โดยที่เครื่องรังส่งเรดาร์จะกวาดผ่านย่านเอกซ์แบนด์ในช่วง 1 หรือ 2 นาที โดยมันจะตอบสนองก็ต่อเมื่อมีการปรับคลื่นความถี่สัญญาณเรดาร์ในขาเข้าตรงกับขณะที่การกวาดสัญญาณมาถึง ซึ่งในทางปฏิบัติแปลว่ามันจะตอบสนองต่อสัญญาณเรดาร์เพียงประมาณ 5 เปอร์เซ็นต์เท่านั้นจากเวลาทั้งหมดที่มันกวาด
เพื่อหลีกเลี่ยงการตอบสนองต่อสัญญาณหลังจากการผ่านหลังกระโจมไปแล้ว กระโจมเรดาร์จะทำงานเพียงบางเวลาเท่านั้น ในสหราชอาณาจักร มีดิวตี่ไซเคิล (duty cycle) เพียง 30 เปอร์เซ็นต์เท่านั้นที่ถูกใช้งาน — โดยปกติแล้วกระโจมเรดาร์จะใช้เวลา 20 วินาทีในการตอบสนองต่อสัญญาณเรดาร์ ตามมาด้วยระยะเวลา 40 วินาทีหลังที่ไม่มีการตอบสนอง หรือในบางครั้งตอบสนองเพียง 9 วินาที และไม่ตอบสนองอีก 21 วินาที (อย่างในกรณีเรือไฟเซเว่นสโตน) ในสหรัฐ มีการใช้งานดิวตี่ไซเคิลที่ยาวนานกว่า โดย 50 เปอร์เซ็นต์ สำหรับทุ่นที่ใช้พลังงานจากแบตเตอรี่ (เปิด 20 วินาที ปิด 20 วินาที) และ 75 เปอร์เซ็นต์สำหรับกระโจมบนฝั่ง
เครื่องหมายด้วยเรดาร์ หรือ เรมาร์ค (Ramarks) คือกระโจมย่านความถี่กว้างที่ส่งสัญญาณอย่างต่อเนื่องบนย่านความถี่เรดาร์โดยไม่ต้องมีการกระตุ้นโดยสัญญาณเรดาร์ที่ส่งเข้ามาแบบกระโจมเรดาร์แบบเดิม การส่งสัญญาณจะสร้างเส้นอักขระของรหัสมอร์สขึ้นมาบนหน้าจอแสดงผลที่แผ่ออกจากกึ่งกลางของจอไปยังขอบของหน้าจอ
เรคอนที่ตอบสนองไวต่อความถี่

กระโจมเรดาร์ที่ตอบสนองไวต่อความถี่ (Frequency - agile Racon) จะตอบรับกับความถี่วิทยุที่สามารถรับได้และตอบกลับไปในรูปแบบของการ "ป้ายสีซ้ำ" ในทุกครั้งของการกวาดคลื่นสัญญาณ โดยการตอบสนองไวมีวัตถุประสงค์เพื่อให้สัญญาณตอบกลับไปยังเรดาร์ที่อยู่ในความถี่นั้น ๆ ซึ่งเพื่อป้องกันปัญหาการเกิดการบดบัง (Masking) ในรูปลักษณ์อื่น ๆ บนจอเรดาร์ การตอบโต้กลับไปโดยปกติจึงตั้งเป็นวงรอบเปิดและปิดสลับกันไป
เรคอนที่ตอบสนองไวต่อความถี่ > คุณลักษณะของสัญญาณ

กระโจมเรดาร์จะทำงานที่ความถี่ 9 กิกะเฮิรตซ์ ด้วยกระบวนการโพลาไรเซชันในแนวราบ และ/หรือ ย่านความถี่ 3 กิกะเฮิรตซ์ด้วยการโพลาไรเซชันในแนวราบ และสามารถเลือกให้เป็นในแนวดิ่งได้เช่นกัน
ตารางเปรียบเทียบคำเรียกและคำอธิบายความถี่ในการทำงานของกระโจมเรดาร์
| คำที่ใช้เรียก | การเรียก/เขียนแบบอื่น | การเรียก/เขียนแบบอื่น | การเรียก/เขียนแบบอื่น |
| --- | --- | --- | --- |
| 9 GHz | 9300 - 9500 MHz | X - Band | 3 cm |
| 3 GHz | 2900 - 3100 MHz | S - Band | 10 cm |
การประยุกต์ใช้

โดยทั่วไป กระโจมเรดาร์ถือเป็นอุปกรณ์เสริมจากเครื่องหมายทางเรือที่มีการติดตั้งไฟนำอยู่ในตัวเอง โดยที่กระโจมเรดาร์สามารถนำมาใช้ในการ
ใช้ในการวัดระยะและพิสูจน์ทราบตำบลที่ตั้งในสภาวะน้ำแข็งหรือชายฝั่งที่ไม่มีที่หมายชัดเจน
ใช้ในการพิสูจน์ทราบเครื่องหมายทางเรือที่ตั้งอยู่ในทะเลและบนฝั่ง
ใช้ในการหมายรู้การเข้าสู่ฝั่ง (Landfall)
ใช้ในการแสดงศูนย์กลางและจุดหันเลี้ยวในพื้นที่ที่ต้องใช้ความระวังสูงในการเดินเรือ หรือแผนแบ่งแนวจราจร (TSS)
ใช้ในการทำเครื่องหมายที่อันตราย
ใช้ในการแสดงช่วงความกว้างใต้สะพานที่ใช้ในการเดินเรือผ่าน
ใช้ในการแสดงเครื่องหมายรู้ในแนวนำ
ดูเพิ่ม

สถานีย่อยภูมิศาสตร์
เครื่องทวนสัญญาณเพื่อการค้นหาและช่วยเหลือผ่านระบบระบุบ่งชี้อัตโนมัติ (AIS-SART)
เครื่องวิทยุคมนาคมบอกตำแหน่งผ่านดาวเทียมในกรณีฉุกเฉิน (EPIRB)
วิทยุทางทะเล ย่านความถี่วีเอชเอฟ
สถานีวิทยุ
กิจการวิทยุคมนาคม
เครื่องทวนสัญญาณเพื่อการค้นหาและช่วยเหลือ (Search and Rescue Transponder: SART)
เครื่องหมายด้วยเรดาร์
แหล่งข้อมูลอื่น

IALA website
EfficienSea project website
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ 
ช่างเทคนิคของยามฝั่งสหรัฐกำลังเตรียมกระโจมเรดาร์สำหรับติดตั้ง ณ โฟวีย์ ร็อคส์ ไลท์ ทางตะวันออกเฉียงใต้ของไมแอมี
วิกิพจนานุกรม
พระเจ้ามหินทรเทพนิภาธร

พระเจ้ามหินทรเทพนิภาธร มีพระนามเดิมว่า เจ้าอุ่นคำ เป็นพระมหากษัตริย์องค์ที่ 11 แห่งราชอาณาจักรล้านช้างหลวงพระบาง และเป็นพระองค์สุดท้ายภายใต้การปกครองของราชอาณาจักรสยาม
พระราชประวัติ

ทรงพระราชสมภพ ณ นครหลวงพระบาง เมื่อประมาณ พ.ศ. 2354 เป็นพระราชโอรสในเจ้ามันธาตุราชกษัตริย์ล้านช้างหลวงพระบางพระองค์ที่ 8 และพระนางคำมูน ทรงครองราชย์ครั้งแรกตั้งแต่ พ.ศ. 2415 ถึง พ.ศ. 2430 โดยได้รับโปรดเกล้าฯ ให้เป็นเจ้าผู้ครองนครหลวงพระบาง มีพระนามว่า "เจ้ามหินทรเทพนิภาธร วรวิสุทธธรรมสัตยา มหาปเทศาธิบดี ศรีสัตนาคนหุต วุฒิเกษตราธิฐาน ประชานุบาลมลาวพงษ์ ดำรงนครหลวงพระบางราชธานี เจ้านครหลวงพระบาง ต่อมาพระบาทสมเด็จพระจุลจอมเกล้าเจ้าอยู่หัว โปรดให้ยกเป็นที่จางวาง มีพระนามว่า "พระเจ้ามหินทรเทพนิภาธร ขจรสัจธรรมวิสุทธ วรวุฒิกูลวงษ์ มลาวพงษาธิบดีศรีสัตนาคนหุต อุตมเขตรวิเศษศักดิ์ อรรคมหาปธานาธิการ ภูบาลบพิตร จางวางเมืองนครหลวงพระบาง และครองราชย์ครั้งที่สองเมื่อ พ.ศ. 2432 ถึง พ.ศ. 2438 การครองราชย์ของพระองค์สิ้นสุดลงด้วยการที่ลาวตกเป็นรัฐในอารักขาของฝรั่งเศส
พระองค์มีพระโอรส 2 องค์ คือ เจ้าคำสุก เจ้าศรีสุพรรณ และมีพระธิดา 4 องค์ คือ เจ้านางหนูคิ้ม เจ้านางหนูคำ เจ้านางคำหลา เจ้านางอ่อนแก้ว
การเสด็จลงมายังกรุงเทพมหานคร

ในปี พ.ศ. 2429 (2430 นับอย่างปัจจุบัน) เจ้านครหลวงพระบางเฝ้าทูลละอองธุลีพระบาท พระบาทสมเด็จพระจุลจอมเกล้าเจ้าอยู่หัว เมื่อคราวเกิดกบฏฮ่อ โดยมีรายละเอียดในการเข้าเฝ้าฯ ดังต่อไปนี้
"วันที่ 6 เดือน 12 ขึ้น 5 ค่ำ เวลาย่ำค่ำเศษ พระเจ้าอยู่หัว ทรงฉลองพระองค์ครึ่งยศ ทรงสร้อยจักรีบรมราชวงศ์ เสด็จออกประทับพระที่นั่งพุดตานทองคำภายใต้พระมหาเสวตรฉัตร ในพระที่นั่งจักรีมหาปราสาท เจ้าพนักงานประโคมแตรฝรั่ง มโหรทึก ทหารเป่าแตรสรรเสริญพระบารมี ครั้นสุดเสียงประโคมแล้ว กรมวังกรมมหาดไทย นำเจ้านายเมืองนครหลวงพระบางเข้าเฝ้าทูลละอองธุลีพระบาท พระยาศรีทูลเบิกนำ พระบริรักษโยธี ปลัดขวาเมืองพิไชย ผู้นำ 1 เจ้ามหินทรเทพนิภาธร 1 เจ้าศรีสุพรรณ ว่าที่ราชบุตร 1 เจ้าปาน 1 เจ้าศรีสนไชย 1 เจ้าบวรพันธุ 1 บุตรเจ้ามหินทรทั้งสามคน เจ้าสวมคำ บุตรเจ้าอุปราชคำบัว 1 เจ้ายม บุตรเจ้าราชบุตรแก่น 1 รวมเจ้านายเมืองหลวงพระบางเข้าเฝ้า 7 คน จำนวนคนที่ลงมา เจ้านครหลวงพระบาง 1 เจ้าศรีสุพรรณ ว่าที่ราชบุตร 1 เจ้านายบุตรหลาน ชาย 13 หญิง 12 รวม 27 ไพร่ชายหญิง 50 รวม 77"
แล้วพระเจ้าอยู่หัวมีพระราชดำรัสปฏิสันฐานมีเนื่องความดังต่อไปนี้
1 "เจ้านครหลวงพระบางลงมาอยู่กรงเทพฯ ไม่เจ็บไข้อันใดฤา"
"ขอเดชะพระบารมีปกเกล้าฯ เจ้านครหลวงพระบางแลบุตรหลานมีความสุขสบาย"
2 "เรามีความสงสารในการที่เสียเมืองครั้งนี้ ต้องเสียทรัพย์สมบัติ แลพรัดพรากจากถิ่นถานบ้านเรือน การที่เสียเมืองหลวงพระบางครั้งนี้ ก็เป็นการเสียเกียรติยศกรุงเทพฯ ด้วยเหมือนกัน แต่เจ้านครหลวงพระบาง ได้อุสาห์รักษาเมืองหลวงพระบางอยู่จนถึงเวลาอับจนนั้น ก็เป็นความชอบอยู่แล้ว อย่ามีความกลัวว่าจะมีความผิดเลย"
"ทรงพระกรุณาโปรดเกล้าฯ แด่เจ้านครหลวงพระบางทั้งนี้ พระเดชพระคุณเป็นล้นเกล้าฯ การที่ต้องเสียเมืองครั้งนี้ ขอพระบารมีเป็นที่พึ่งสืบไป"
3 "การเมืองหลวงพระบางคงจะขึ้นไปจัดให้เรียบร้อย ตัวเจ้านครหลวงพระบางก็จะให้ขึ้นไปด้วยกับกองทัพใหญ่ แต่การรักษาบ้านเมืองแต่ก่อนมา เป็นการหละหลวมไม่เป็นหลักฐาน ต้องให้เจ้านครหลวงพระบางคิดปฤกษาหาฤากับแม่ทัพ แลข้าหลวง จัดการรักษาบ้านเมืองจะได้ไม่เป็นการลำบากเสียบ้านเมืองต่อไป"
"การที่ทรงพระกรุณาดังนี้ เจ้านครหลวงพระบาง จะคิดปฤกษาหาฤากับแม่ทัพ แลข้าหลวงรักษาราชการ ฉลองพระเดชพระคุณเต็มสติกำลัง"
แล้วโปรดเกล้าฯ พระราชทานเครื่องราชอิสริยาภรณ์มงกุฎสยาม มหาสุราภรณ์ ม.ส.ม. ทรงสรวมพระราชทาน แล้วพระราชทานเครื่องยศอื่นๆ
เครื่องราชอิสริยาภรณ์

พ.ศ. 2429 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.) พระบาทสมเด็จพระจุลจอมเกล้าเจ้าอยู่หัว ทรงสวมพระราชทาน
เครื่องราชอิสริยาภรณ์ > เครื่องยศ

เมื่อครั้งพระเจ้ามหินทรเทพนิภาธร เสด็จมายังกรงเทพมหานคร เพื่อเข้าเฝ้าพระบาทสมเด็จพระจุลจอมเกล้าเจ้าอยู่หัว ได้รับพระมหากรุณาธิคุณโปรดเกล้าฯ พระราชทานเครื่องยศใหม่ แทนของเดิม ได้แก่ "พระมาลากำมะหยี่สีลูหว้าขลิบทองคำ 1 ดาบฝักสักกะหลาดแดงบั้งทอง 1 หอกคอทอง 1 คู่ พานทองกลมเครื่องในพร้อม 1 คนโททอง 1 กระโถนทอง 1 ประคำทอง 1 สาย ประคำโมรา 1 สาย เสื้อเข้มขาบริ้วดี 1 เสื้อเข้มขาบดอกใหญ่ 1 เสื้อญี่ปุ่นแพรจีนเจา 1 ผ้าส่านวิลาศ 1 แพรขาวหงอนไก่ 1 แพรโล่ดอก 1 ปูมเขมร 1 ผ้าเกี้ยว 1 ผ้าลายอย่างละ 1" นอกจากนี้ยังได้พระราชทานเงินจำนวน 30 ชั่ง สำหรับซื้อเครื่องอุปโภคใช้สอยไปก่อนเสด็จขึ้นนครหลวงพระบาง
ราชสกุลวงศ์

ข้อมูลเหล่านี้ส่วนใหญ่ได้มาจากเว็บไซต์ royalark.net ยกเว้นเฉพาะข้อมูลของราชสกุลสายเจ้าศรีสญชัย อ้างอิงตามข้อมูลจากการค้นคว้าที่ปรากฏในหนังสืออนุสรณ์งานพระราชทานเพลิงศพ พลเอก ไสว ไสวแสนยากร ม.ป.ช., ม.ว.ม., ท.จ.ว. 22 มีนาคม 2524
ราชสกุลวงศ์ > รายพระนามพระภรรยาเจ้าและรายนามพระสนม

พระอัครมเหสีสิมพลี
พระอัครมเหสีกมล
เสด็จเจ้าหญิงบุดดี
เสด็จเจ้าหญิงบัวสี
เสด็จเจ้าหญิงอบมา
เจ้าหม่อมกา
หม่อมปอง
หม่อมแพงแก้ว
ราชสกุลวงศ์ > รายพระนามพระราชโอรส

องค์เสด็จเจ้าฟ้าชายคำสุก (เจ้าคำสุก) ประสูติแต่พระนางสิมพลี ต่อมาเสวยราชสมบัติเป็นพระเจ้าสักรินทรฤทธิ์ธำรง
องค์เสด็จเจ้าฟ้าชายตรีศรีสุพรรณ (เจ้าศรีสุพรรณ) เจ้าราชวงศ์แห่งนครหลวงพระบาง ประสูติแต่เสด็จเจ้าหญิงบุดดี เป็นต้นสกุล "กันยา" (สืบเชื้อสายจากเสด็จเจ้าชายกันยา เจ้ากรมเลก พระโอรสองค์ใหญ่ในองค์เสด็จเจ้าชายตรีศรีสุพรรณ)
องค์เสด็จเจ้าฟ้าชายศรีสุมัง ประสูติแต่เสด็จเจ้าหญิงบุดดี
องค์เสด็จเจ้าฟ้าชายบัวระพัน (เจ้าบวรพันธุ) ประสูติแต่เสด็จเจ้าหญิงบัวสี
องค์เสด็จเจ้าฟ้าชายแก่นคำ ประสูติแต่เสด็จเจ้าหญิงอบมา
องค์เสด็จเจ้าฟ้าชายคำบัว ประสูติแต่เสด็จเจ้าหญิงอบมา
องค์เสด็จเจ้าฟ้าชายคำตัน ประสูติแต่เสด็จเจ้าหญิงอบมา
องค์เสด็จเจ้าฟ้าชายคำเหง้า เจ้ากรมพระคลัง ประสูติแต่เจ้าหม่อมกา
องค์เสด็จเจ้าฟ้าชายคำพัน เจ้ากรมแสง ประสูติแต่หม่อมปอง
องค์เสด็จเจ้าฟ้าชายศรีสญชัย (เจ้าศรีสญชัย หรือศรีสนไชย) ประสูติแต่หม่อมแพงแก้ว มียศเป็นนายร้อยตรีแห่งกองทัพบกราชอาณาจักรสยาม ได้อพยพครอบครัวลงมาอยู่ที่กรุงเทพหลังเหตุการณ์ ร.ศ. 112 สิ้นพระชนม์ที่หลวงพระบางระหว่างสะสางธุระต่างๆ เพื่อย้ายตามครอบครัวลงมาที่กรุงเทพ เป็นต้นสกุล
อุ่นคำ (สืบเชื้อสายจากเจ้าศรีสญชัยโดยตรง)
มหินทรเทพ (สืบเชื้อสายจากรองอำมาตย์โท ขุนศรีสวัสดิ์ประภา นามเดิม เจ้าศรีสวัสดิ์ อุ่นคำ โอรสองค์ที่ 2 ของเจ้าศรีสญชัยกับหม่อมสมบุญ)
ไสวแสนยากร (สืบเชื้อสายจาก พล.อ.ไสว ไสวแสนยากร นามเดิม เจ้าศรีไสว อุ่นคำ โอรสองค์ที่ 4 ของเจ้าศรีสญชัยกับหม่อมสมบุญ)
ราชสกุลวงศ์ > รายพระนามพระราชธิดา

องค์เสด็จเจ้าฟ้าหญิงหนูคิ้ม ประสูติแต่พระสนม (ไม่ทราบชื่อ)
องค์เสด็จเจ้าฟ้าหญิงหนูคำ ประสูติแต่พระสนม (ไม่ทราบชื่อ)
องค์เสด็จเจ้าฟ้าหญิงคำหล้า ประสูติแต่เสด็จเจ้าหญิงบุดดี
องค์เสด็จเจ้าฟ้าหญิงสุมณฑา ประสูติแต่เสด็จเจ้าหญิงบัวสี
องค์เสด็จเจ้าฟ้าหญิงคำดวง ประสูติแต่เสด็จเจ้าหญิงอบมา
เชิงอรรถและอ้างอิง

↑  ในพระราชดำรัสของพระบาทสมเด็จพระเจ้ามหาชีวิตศรีสว่างวงศ์ ทรงออกพระนามของพระองค์ในสนธิสัญญาที่ฝรั่งเศสมอบเอกราชให้พระราชอาณาจักรลาว เมื่อวันที่ 22 เดือนตุลาคม ค.ศ. 1953 ว่า พระบาทสมเด็จพระเจ้ามหาชีวิตอุ่นคำ https://www.facebook.com/sivid.nor.1/videos/pcb.166391927265410/166388970599039/?type=3&theater
↑  http://www.ratchakitcha.soc.go.th/DATA/PDF/2433/043/390.PDF
↑  "LUANG PRABANG". คลังข้อมูลเก่าเก็บจากแหล่งเดิมเมื่อ 2006-05-05. สืบค้นเมื่อ 2013-05-10.
↑  Merriam-Webster's Biographical Dictionary. Merriam-Webster Incorporated, 1995.
↑  ข่าวเจ้านครหลวงพระบางเฝ้าทูลละอองธุลีพระบาท, ราชกิจจานุเบกษาเล่ม 4 หน้า 231 - 232.
↑  มหาสุราภรณ์
↑  http://royalark.net/Laos/prabang7.htm
↑  https://digital.library.tu.ac.th/tu_dc/frontend/Info/item/dc:2349
| ก่อนหน้า |  | พระเจ้ามหินทรเทพนิภาธร |  | ถัดไป |
| --- | --- | --- | --- | --- |
| พระเจ้าจันทรเทพประภาคุณ |  |   พระมหากษัตริย์แห่งราชอาณาจักรล้านช้างหลวงพระบาง  (15 ธันวาคม พ.ศ. 2415 – 25 มีนาคม พ.ศ. 2431) |  | พระเจ้าสักรินทรฤทธิ์ |
ประธานาธิบดีแห่งรัฐปาเลสไตน์

| ประธานาธิบดี แห่งรัฐปาเลสไตน์ |
| --- | --- |
ตราแผ่นดิน
ธงประจำตำแหน่ง
ผู้ดำรงตำแหน่งคนปัจจุบัน มะห์มูด อับบาส ตั้งแต่ 15 มกราคม พ.ศ. 2548
วาระ: 4 ปีต่ออายุได้
สถาปนา: 2 เมษายน พ.ศ. 2532
คนแรก: ยัสเซอร์ อาราฟัต
เงินตอบแทน: 120,000 ดอลลาร์สหรัฐต่อปี
ประธานาธิบดีแห่งรัฐปาเลสไตน์ (อาหรับ: رئيس دولة فلسطين) เป็นประมุขแห่งรัฐของรัฐปาเลสไตน์ ยัสเซอร์ อาราฟัต ดำรงตำแหน่งนี้เป็นคนแรกใน พ.ศ. 2532 หนึ่งปีหลังจากการประกาศอิสรภาพของชาวปาเลสไตน์ ตำแหน่งประธานาธิบดีแห่งรัฐปาเลสไตน์แต่เดิมเป็นตำแหน่งเพียงในนามคู่ขนานไปกับตำแหน่งประธานโดยพฤตินัยขององค์การบริหารแห่งชาติปาเลสไตน์ อาราฟัตดำรงตำแหน่งทั้งสองตั้งแต่ พ.ศ. 2537 เรื่อยมาจนกระทั่งเขาเสียชีวิตในเดือนพฤศจิกายน พ.ศ. 2547 และมะห์มูด อับบาส เป็นผู้ดำรงตำแหน่งทั้งสองสืบมา
ในเดือนมกราคม พ.ศ. 2548 สภากลางปาเลสไตน์ (พีซีซี) ขอให้อับบาสปฏิบัติหน้าที่ประธานาธิบดีแห่งรัฐปาเลสไตน์ ในเดือนพฤศจิกายน พ.ศ. 2551 สภากลางปาเลสไตน์ได้อนุมัติให้อับบาสดำรงตำแหน่งประธานาธิบดีต่อไป ตั้งแต่ พ.ศ. 2556 ตำแหน่งประธานาธิบดีแห่งรัฐปาเลสไตน์กลายเป็นตำแหน่งประธานาธิบดีปาเลสไตน์เพียงตำแหน่งเดียว
ร้านนายอินทร์

ร้านนายอินทร์ เป็นร้านค้าปลีกหนังสือในเครือบริษัท อมรินทร์ คอร์เปอเรชั่นส์ จำกัด (มหาชน) โดยมุ่งหวังให้เป็นเวทีแสดงความสามารถของนักเขียน อีกทั้งเป็นแรงสนับสนุนให้เกิดงานเขียนใหม่ ๆ ที่มีคุณภาพในสังคมไทย ร้านนายอินทร์ได้จัดการประกวด รางวัลนายอินทร์อะวอร์ด เป็นครั้งแรกเมื่อ 12 กรกฎาคม พ.ศ. 2542 เป็นต้นมา ในปี พ.ศ. 2542 นั้น ร้านนายอินทร์ริเริ่มโครงการประกวดรางวัลนายอินทร์อะวอร์ด ด้วยการจัดประกวดต้นฉบับ ประเภทสารคดีเป็นประเภทแรก ต่อมาในปี พ.ศ. 2543 จึงเพิ่มประเภทของประกวดเป็นหนังสือภาพสำหรับเด็ก และวรรณกรรมเยาวชนด้วย กระทั่งปีพุทธศักราช 2548 จึงได้จัดประกวดประเภท เรื่องสั้น กวีนิพนธ์ และนวนิยาย รวมประเภทการประกวดจากอดีตถึงปัจจุบันคือ 6 ประเภท
รางวัลนายอินทร์อะวอร์ด กำหนดรับผลงานต่างๆเข้าประกวดล่วงหน้า 1 ปี มีกำหนดปิดรับผลงานภายในพฤศจิกายนของปีก่อนหน้า และประกาศผลรางวัลในเดือนมิถุนายน หรือกรกฎาคมของปีที่ประกาศรางวัล อย่างไรก็ตาม ในแต่ละปีอาจไม่มีผลงานใดที่ได้รับรางวัลยอดเยี่ยมของการประกวดประเภทนั้นเลย
ดูเพิ่ม

ซีเอ็ดยูเคชั่น
บีทูเอส
แหล่งข้อมูลอื่น

ร้านนายอินทร์
กติการางวัลนายอินทร์อะวอร์ด เก็บถาวร 2016-03-07 ที่ เวย์แบ็กแมชชีน
ธัญพิสิษฐ์ คุขะละโม

นักฟุตบอลชาวไทย
| 0 | 1 | 2 | 3 |
| --- | --- | --- | --- |
 ธัญพิสิษฐ์ คุขะละโม เมื่อครั้งทำหน้าที่ร่วมกับสโมสรฟุตบอลระยอง
ข้อมูลส่วนตัว
ชื่อเต็ม:  ธัญพิสิษฐ์ คุขะละโม
วันเกิด:  23 สิงหาคม พ.ศ. 2540 (27 ปี)
สถานที่เกิด:  จังหวัดอุบลราชธานี ประเทศไทย
ส่วนสูง:  1.63 ม.
ตำแหน่ง:  กองกลางตัวรุก / ปีก
ข้อมูลสโมสร
สโมสรปัจจุบัน:  มหาวิทยาลัยเกษมบัณฑิต
หมายเลข:  40
สโมสรเยาวชน
พ.ศ. 2556:  เมืองทอง ยูไนเต็ด
พ.ศ. 2556–2558:  โรงเรียนกีฬาจังหวัดศรีสะเกษ
สโมสรอาชีพ*
| ปี |  ทีม |  ลงเล่น |  (ประตู) |
| พ.ศ. 2559–2560 |  ศรีสะเกษ |  0 |  (0) |
| พ.ศ. 2559–2560 |  → ศรีสะเกษ ยูไนเต็ด (ยืมตัว) |  24 |  (2) |
| พ.ศ. 2561–2562 |  อุบล ยูไนเต็ด |  54 |  (3) |
| พ.ศ. 2563–2564 |  ขอนแก่น ยูไนเต็ด |  11 |  (0) |
| พ.ศ. 2564–2565 |  ระยอง |  24 |  (2) |
| พ.ศ. 2565 |  มหาวิทยาลัยเกษตรศาสตร์ |  8 |  (1) |
| พ.ศ. 2566 |  พิษณุโลก |  15 |  (2) |
| พ.ศ. 2566 |  อุตรดิตถ์ ศักดิ์สยาม |  14 |  (1) |
| พ.ศ. 2567 |  มหาสารคาม เอสบีที |  11 |  (0) |
| พ.ศ. 2567– |  มหาวิทยาลัยเกษมบัณฑิต |  0 |  (0) |
ทีมชาติ
| พ.ศ. 2560–2561 |  ไทย อายุไม่เกิน 21 ปี |  5 |  (0) |
| พ.ศ. 2562 |  ไทย อายุไม่เกิน 23 ปี |  5 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 6 พฤษภาคม พ.ศ. 2567
ธัญพิสิษฐ์ คุขะละโม เป็นนักฟุตบอลระดับอาชีพชาวไทย ปัจจุบันทำหน้าที่ในตำแหน่งกองกลางตัวรุก และยังเคยทำหน้าที่ในตำแหน่งปีก
เกียรติประวัติ > สโมสร

ไทยลีก 3 – โซนภาคเหนือ: ฤดูกาล 2565–66
เกียรติประวัติ > ระหว่างประเทศ

ฟุตบอลอาเซียนชิงแชมป์เยาวชนอายุไม่เกิน 22 ปี 2019: รองชนะเลิศ
แหล่งข้อมูลอื่น

ข้อมูลของ ธัญพิสิษฐ์ คุขะละโม ที่ ซ็อกเกอร์เวย์
ข้อวินิจฉัยการเสียกรุงศรีอยุธยาครั้งที่สองของสมเด็จกรมพระยาดำรงราชานุภาพ

สมเด็จกรมพระยาดำรงราชานุภาพ บุคคลที่ข้อวินิจฉัยการเสียกรุงศรีอยุธยาครั้งที่สอง
ข้อวินิจฉัยการเสียกรุงศรีอยุธยาครั้งที่สองของสมเด็จกรมพระยาดำรงราชานุภาพ เป็นการกล่าวถึงการตีความประวัติศาสตร์ไทยเมื่อคราวเสียกรุงครั้งที่สอง อันเป็นประวัติศาสตร์กระแสหลักในการศึกษาเหตุการณ์ในคราวนั้น
สมเด็จกรมพระยาดำรงราชานุภาพ ทรงสรุปในแนวคิดส่วนตัว ไทยรบพม่า ในคราวนั้นว่า  กองทัพพม่ายกมาอย่างกองโจร แต่กองทัพอยุธยาก็ยังไม่สามารถขับไล่ออกไปจากประเทศได้ เนื่องจากอยุธยาอ่อนแอทางด้านทหารและทางการเมืองจนถึงที่สุด
แนวคิดพม่ายกมาอย่างกองโจร

สมเด็จกรมพระยาดำรงราชานุภาพทรงเห็นว่าเดิมทีจุดประสงค์ของกองทัพเนเมียวสีหบดีและมังมหานรธามิใช่การเข้าตีกรุงศรีอยุธยา แต่เป็นเพียงการปราบกบฏในล้านนาและทวายเท่านั้น จนกระทั่งแม่ทัพทั้งสองเห็นว่ากรุงศรีอยุธยามีความอ่อนแอ เปิดช่องทางให้สามารถตีกรุงศรีอยุธยาได้
ลำดับเหตุการณ์การเสียกรุงศรีอยุธยาครั้งที่สอง

สมเด็จกรมพระยาดำรงราชานุภาพทรงจัดการเสียกรุงศรีอยุธยาครั้งที่สองไว้ 4 ขั้น ซึ่งสามารถแบ่งออกได้เป็นการปล้นหัวเมืองรอบนอก และปฏิบัติการปิดล้อมกรุงศรีอยุธยา โดยพระองค์ทรงวิเคราะห์ข้อมูลจากหลักฐาน คำให้การชาวอังวะ และพงศาวดารกรุงศรีอยุธยาที่ชำระขึ้นในสมัยธนบุรีและรัตนโกสินทร์ตอนต้น
ลำดับเหตุการณ์การเสียกรุงศรีอยุธยาครั้งที่สอง > ขั้นที่ 1-2: การรบหัวเมืองรอบนอก

สงครามเริ่มขึ้นเมื่อเดือน 7 พ.ศ. 2308 เนเมียวสีหบดีส่งฉับกุงโบคุมกำลัง 5,000 นาย ยกมาทางเชียงใหม่ ด้านมังมหานรธาก็ส่งเมชะระโบคุมกำลัง 5,000 นาย ยกมาทางด่านเจดีย์สามองค์ กองทัพฉับกุงโบยกล่วงมาจนตั้งค่ายที่เมืองนครสวรรค์และเมืองกำแพงเพชร ส่วนกองทัพเมชะระโบรบชนะกองทัพของพระพิเรนทรเทพที่กาญจนบุรี ยกล่วงมาจนถึงตำบลลูกแก ตำบลตอกละออม และตำบลดงรักหนองขาว
ปฏิบัติการขั้นที่ 2 เริ่มในเดือน 12 พ.ศ. 2308 เนเมียวสีหบดีส่งทัพใหญ่เข้ามาทางเชียงใหม่ ตีได้พิชัย สวรรคโลกและสุโขทัย แต่มิได้ตามไปตีพิษณุโลก ส่วนมังมหานรธาก็ส่งทัพใหญ่มาทางทวาย แบ่งกองทัพออกไปสอง กองหนึ่งแยกไปทางนนทบุรีและธนบุรี อีกกองหนึ่งไปทางสุพรรณบุรีมาตั้งค่ายที่บ้านสีกุก ประมาณเดือนกุมภาพันธ์ พ.ศ. 2309
ในช่วงนี้ พม่ายังคงล้อมกรุงศรีอยุธยาอยู่ห่าง ๆ แต่ได้ส่งพลออกปล้นสะดมตามพื้นที่ต่าง ๆ มีเหตุการณ์สำคัญเกิดขึ้น คือ วีรกรรมชาวบ้านบางระจัน พม่ารบชนะกองทัพของพระยาพระคลังจนเคลื่อนมาตั้งค่ายที่โพธิ์สามต้น และเกิดการปะทะกันประปรายกับกองทัพกรมหมื่นเทพพิพิธ
ลำดับเหตุการณ์การเสียกรุงศรีอยุธยาครั้งที่สอง > ขั้นที่ 3-4: ปฏิบัติการปิดล้อมกรุงศรีอยุธยา

เมื่อฤดูน้ำหลากมาถึง มังมหานรธาไม่ถอนทัพกลับ ตระเตรียมการเพื่อรับมือกับน้ำหลากท่วมกรุงศรีอยุธยา แต่มังมหานรธาเสียชีวิตลงในเวลาไม่นานนัก เนเมียวสีหบดีสั่งให้การปิดล้อมกรุงเข้มงวดขึ้น แต่ทหารอยุธยากับทหารพม่ายังปะทะกันด้วยการยิงปืนใหญ่เท่านั้น ครั้นถึงเดือน 12 พ.ศ. 2309 พม่ายกกองเรือมาทางทิศตะวันออกของตัวเกาะ ในกรุงส่งพระยาเพชรบุรีกับพระยาตากออกรับ แต่ก็ไม่สำเร็จ พระยาตากไม่ยอมกลับเข้าพระนครอีก แต่ตีฝ่าพม่าไปทางตะวันออกเมื่อน้ำลด
ย่างเข้าปี พ.ศ. 2310 ในกรุงเกิดความระส่ำระสายกันดารอาหารอย่างหนัก พม่าตีค่ายป้องกันพระนครนอกกรุงได้ทั้งหมดและยิงปืนเข้ามาในกรุงทุกวัน กรุงศรีอยุธยาส่งทูตขอเลิกรบก็ไม่ยอม ทหารอยุธยาก็ทำการรบอย่างแข็งขันด้วยจวนตัว พม่าจึงเปลี่ยนมาใช้วิธีขุดรากกำแพงทางตะวันออกเฉียงเหนือ กระทำการสองครั้ง จึงตีกรุงศรีอยุธยาแตก เมื่อวันที่ 7 เมษายน พ.ศ. 2310
ความคิดเห็น > การยอมรับ

นักประวัติศาสตร์ไทยรุ่นหลัง ส่วนใหญ่ได้ยึดเอางานพระนิพนธ์ ไทยรบพม่า เป็นหลักในการศึกษาประวัติศาสตร์คราวเสียกรุงศรีอยุธยาครั้งที่สอง พร้อมทั้งเป็นการกำหนดทิศทางการศึกษาประวัติศาสตร์สมัยกรุงศรีอยุธยาตอนปลายจนมีลักษณะ "เป็นไปในทิศทางเดียว" และมีผู้ที่มีความเห็นต่างไปน้อยมาก
การศึกษาประวัติศาสตร์ส่วนใหญ่ยังยอมรับว่า สาเหตุที่นำไปสู่การเสียกรุงศรีอยุธยาครั้งที่สองเป็นผลมาจากความอ่อนแอภายในของอาณาจักร ซึ่งกล่าวถึงลักษณะอันไม่ดีของพระเจ้าเอกทัศ ในทำนองที่ว่า รัชสมัยของพระองค์เป็นช่วงตกต่ำที่สุดในทางการเมืองและการทหาร
ความคิดเห็น > การเห็นต่าง

งานพระนิพนธ์ ไทยรบพม่า มีความไม่กระจ่างและมีความที่ขัดกับพงศาวดารพม่าด้านยุทธศาสตร์การทหาร โดย สุเนตร ชุตินธรานนท์ มีความเห็นว่า แม้พระองค์จะทรงมีโอกาสศึกษาพงศาวดารพม่าและรู้จักกับนักประวัติศาสตร์พม่าอย่างใกล้ชิด แต่กลับทรงใช้ประโยชน์จากสิ่งเหล่านี้น้อยมาก โดยยังทรงยึดจากพงศาวดารไทยที่มีอคติเอนเอียง และยังอธิบายว่า "เกิดความผิดพลาดของข้อมูล" หากในพงศาวดารพม่าระบุต่างไปจากพงศาวดารไทย
พระเวท

พระเวท คัมภีร์ในศาสนาฮินดู หน้าหนึ่งจากอาถรรพเวท
พระเวท (สันสกฤต: वेद) โดยทั่วไปถือว่าเป็นคัมภีร์ในศาสนาพราหมณ์-ฮินดู หากกล่าวโดยเฉพาะลงไป หมายถึง บทสวดต่าง ๆ ที่เกี่ยวกับความเชื่อของชาวอินโดอารยัน หรืออาจเรียกได้ว่าศาสนาพราหมณ์-ฮินดู โดยมีการรวบรวมเป็นหมวดหมู่ในชั้นหลัง คำว่า “เวท” นั้น หมายถึง ความรู้ มาจากธาตุ “วิทฺ” विद् (กริยา รู้) คัมภีร์พระเวท ประกอบด้วยคัมภีร์ 4 เล่ม ได้แก่ ฤคเวทใช้สวดสรรเสริญเทพเจ้า สามเวทใช้สำหรับสวดในพิธีกรรมถวายน้ำโสมแก่พระอินทร์และขับกล่อมเทพเจ้า ยชุรเวทว่าด้วยระเบียบวิธีในการประกอบพิธีบูชายัญและบวงสรวงต่าง ๆ  และ อาถรรพเวท ใช้เป็นที่รวบรวมคาถาอาคมหรือเวทมนตร์
นักประวัติศาสตร์จำนวนมาก ถือว่า พระเวท เป็นส่วนที่เก่าที่สุดที่เหลืออยู่ สำหรับส่วนที่ใหม่สุดของพระเวท น่าจะมีอายุราวพุทธกาล และส่วนที่เก่าสุด ราว 1,000 ปีก่อนพุทธกาล แต่นักภารตวิทยาเชื่อว่า เนื้อหาของคัมภีร์เหล่านี้น่าจะได้มีการท่องจำกันมาก่อนการบันทึกเป็นเวลานานมากแล้ว ซึ่งมีหลักฐานจากลักษณะทางภาษา และปริบททางสังคมต่าง ๆ
พระเวท > ฤคเวท

ฤคเวท (สันสกฤต: ऋग्वेद, ฤคฺเวท, Rigveda) เป็นคัมภีร์เล่มแรกในวรรณคดีพระเวท แต่งขึ้นเมื่อราว 3000 ปีก่อนคริสตกาล เป็นตำราทางศาสนาที่เก่าแก่ที่สุดในโลก ประกอบไปด้วยบทสวดที่วางท่วงทำนองในการสวดไว้อย่างตายตัว กล่าวถึงบทสรรเสริญคุณ อำนาจแห่งเทวะ และประวัติการสร้างโลก รวมถึงหน้าที่ของพระพรหมผู้สร้างมนุษย์และสรรพสิ่ง ซึ่งจะใช้ในพิธีการบรวงสรวงเทพเจ้าต่าง ๆ ของชาวอารยัน ตามประเพณีของฮินดูแล้ว การแบ่งหมวดหมู่ของคัมภีร์พระเวทนี้ ฤๅษีวยาส (ผู้แต่งมหากาพย์ มหาภารตะ) เป็นผู้ทำขึ้นโดยรับคำสั่งจากพระพรหม การจัดรวบรวมบทสวดในคัมภีร์ฤคเวทนี้ เรียกว่า ฤคเวทสังหิตา มีบทสวดทั้งหมด 1,028 บท เป็นหนึ่งในคัมภีร์ทั้งสี่ของศาสนาพราหมณ์-ฮินดู ซึ่งเรียกรวมกันว่า "พระเวท" และนับเป็นบทสวดที่เก่าแก่ที่สุดของมนุษยชาติ เนื้อหาด้านชาติพันธุ์วิทยาและภูมิศาสตร์ที่ปรากฏในฤคเวทนั้น เป็นหลักฐานแสดงว่าฤคเวทนั้นมีมานานกว่า 3,000 ปีก่อนคริสตกาล